Háziverseny
8. osztály/ 1. forduló/ 2017.szeptember
1. Egy festéket 2:1,5 arányban kell hígítani, azaz 1,5 liter festékhez 2 liter vizet kell adni, hogy jó legyen. Piktor Viktor először készített 9 liter keveréket, amibe fele-fele arányba kevert festéket és vizet. Ekkor észbekapott, és kiszámolta, mennyi vizet kellene még hozzáadnia, hogy jó legyen az arány, azonban tévedésből víz helyett annyi festéket tett még hozzá, amennyi vizet kellett volna. Másodjára azonban már nem hibázott, megfelelő mennyiségű víz hozzáadásával végül jó hígítású keveréket kapott. Hány liter keveréke lett végül?

2. Az iskolában a tanár azt a feladatot adta, hogy 1-től 1000-ig számoljanak el a tanulók. Egy számítási lépés során kétféle dolog közül választhatnak: az éppen aktuális eredményüket megszorozzák egy általuk előre kiválasztott egyjegyű a számmal, vagy hozzáadnak 1-et. Melyik számot válasszuk a-nak, hogy a lehető legkevesebb lépésben teljesítsük a feladatot? 


3. Hány olyan egész szám van 1-től 2015-ig, melynek 10-es számrendszerbeli alakjában van 5-ös, de nincs 7-es számjegy? 

4. Adott egy szakasz két végpontja: A és B. Csak körző segítségével szerkesszétek meg az AB egyenesnek azt a C pontját, amelyre AC= 3AB 

Beadási határidő: 2017. október 5.

